《上阳春》
宋代·佚名

两日梅开，先占阳春小。鸾凤偶雁行，飞舞画堂交绕。称觞盛旦，雁老同年少。夫劝妇，弟酬兄，四喜人希有。
灵椿萱草，青翠俱长久。棠棣戏斑斓，对立齐上长生酒。有亲有序，慈孝兼恭友。登科日，未老时，共享南山寿。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。